અમદાવાદમાં વિવિધ લોકોને વીમા ના નામે કોલ કરી તેમની સાથે ચીટિંગ કરતી ગેંગને અમદાવાદ સાઇબર સેલના અધિકારીઓએ નોયડામાં આવેલા કોલ સેન્ટર પર દરોડો પાડી એક યુવતી સહિત સાત વ્યક્તિની ધરપકડ કરી હતી અને સ્થળ પરથી આઠ મોબાઈલ ફોન અને બે ડાયરી મળી આવી હતી. પ્રાથમિક તપાસમાં પોલીસને જાણવા મળ્યું હતું કે અમદાવાદના નવરંગપુરા વિસ્તાર માં રહેતા પ્રકાશ ન શાહને ફેબ્રુઆરી 2017માં એક કોલ આવ્યો હતો કે તેમની એચ ડી એફ સીની પોલીસી લેપ્સ થઈ ગઈ છે અને જો તેમને ભરેલા 20 લાખ નાણાં પરત જોઈતા હોય તો પ્રોસેસ માટે નાણાં ભરવાના રહેશે.